PROGRAMUL CONŢINE MATERIALE NERECOMANDATE TELESPECTATORILOR
NERECOMANDAT PERSOANELOR SENSIBILE
DECEMBRIE 2021 AFGANISTAN
Suntem cu toţii fermieri.
Macul a fost cultivat aici dinainte să mă nasc eu.
Nu e nimic nou.
Oamenilor nu le place macul.
Trebuie să-l cultivi, pentru că aici nu se fac bani.
MACUL CULTIVAT DE ACEŞTI FERMIERI PRODUCE OPIU
INGREDIENTUL BRUT PENTRU PRODUCEREA HEROINEI
Macul se cultivă în jur de şase luni. Apoi se recoltează.
Îl vindem cumpărătorilor locali.
Vin aici să ia opiul...
şi să-l ducă în locuri unde e prelucrat.
TALIBANII TAXEAZĂ FIECARE ETAPĂ A PROCESULUI
CÂŞTIGÂND 400.000.000 $ PE AN
Cumpărătorii locali îi cunosc pe cei
care conduc laboratoarele unde opiul e trimis la procesare.
Ne-am ocupat de tot procesul, de la cultivare până la vânzare.
AFGANISTANUL PRODUCE 90% DIN OPIUL MONDIAL
UN COMERŢ DE MILIARDE DE DOLARI
CARE A DAT NAŞTERE UNUIA DINTRE CEI MAI PUTERNICI NARCO-TERORIŞTI DIN LUME
Lăsaţi lumea cu regulile ei şi faceţi ce vreţi !
Inamicul public numărul unu al Americii e abuzul de droguri.
Heroina distruge totul.
Prescripţia analgezicelor a creat un număr uriaş de dependenţi.
Oamenii mor !
Opiul înseamnă bani, bani care parcă cresc în pom.
Infracţiunile şi abuzul de droguri merg mână în mână.
Războiul împotriva drogurilor e un eşec total.
Trebuie să te întrebi cum ai ajuns aici.
Iată ştirile zilei, New York. E o zi frumoasă.
Sunt 26 C. În Saint Louis 28 C.
11 septembrie 2001 a început ca oricare altă zi.
Eram la sală...
când am auzit că un avion lovise World Trade Center.
M-am dus la televizor.
ŞTIRILE SPECIALE CBS
E 8:52 aici, la New York.
Am înţeles că un avion s-a izbit de World Trade Center.
Al doilea avion a lovit turnul şi am ştiut că e vorba de terorism.
Ca poliţist,
voiam să ajung acolo cât mai repede, să ajut cum pot.
Am sărit în maşină, am pus girofarul
şi am gonit spre Manhattan cât de repede am putut.
În timp ce treceam de curbă pe autostrada West Side,
unul dintre detectivi a spus că turnul dispăruse.
Am intrat cu maşina într-un nor uriaş de fum.
Oamenii alergau peste tot...
...cuprinşi de frică.
Am scos cadavre dintre dărâmături.
Stăteam între dărâmături
şi priveam spre cer, unde fuseseră cândva turnurile.
Am jurat să mă răzbun.
Cu abilităţile de anchetator
să-i prind pe teroriştii care făcuseră asta.
JEFF HIGGINS AGENT ANTIDROG
Mă numesc Jeffery James Higgins. De 20 de ani sunt agent Antidrog.
Nu putem şti cum va evolua această luptă,
dar ştim că avem o cauză dreaptă şi că victoria finală e sigură.
Dragi concetăţeni americani, să-i dăm bătaie.
S.U.A. INVADEAZĂ AFGANISTANUL ÎN 2001
SCOPUL: VÂNĂTOAREA TERORIŞTILOR
Ştiam că în Afganistan sunt cele mai multe grupări teroriste
şi că e centrul traficului de narcotice din lume.
Să plecăm de aici.
Aşa că suspectam că există o legătură
între terorism şi traficul de narcotice.
NU INTRAŢI
Încercam să intru la Antitero
de doi ani şi jumătate sau trei, dar n-am avut noroc.
Apoi Brigada Antidrog a redeschis biroul din Afganistan
şi, desigur, am profitat.
APRILIE 2004
Zburând între munţi şi Hindu Kush,
munţii sunt superbi şi de o frumuseţe naturală copleşitoare.
Când am aterizat, am dat cu ochii de oraşul Kabul...
iar cabina s-a umplut de miros de fecale şi praf.
Aerul era oribil, plin de smog,
iar cacofonia sonoră era cumplită.
După ani în care am încercat să mă implic,
mergeam efectiv la punctul zero al narcoterorismului.
Biroul din Afganistan era format din doi oameni:
eu şi John O'Rourke.
La început, Kabulul era ca Vestul Sălbatic.
Nu aveam infrastructură,
echipamentul de comunicaţii nu era instalat,
electricitatea se oprea frecvent,
nu aveam arme, dosare de caz sau informatori.
Totul trebuia făcut de la zero.
Ne-am dat seama
că nimeni nu voia să vorbească despre problema drogurilor.
-Sunt flori frumos colorate. -Da.
Armata era foarte concentrată pe obiectivele militare
şi contraterorism
şi li se spunea că, dacă trec printr-un câmp de maci,
să-l lase în pace.
Nu voiau să se implice în treaba cu droguri.
M-am întâlnit cu persoane de rang înalt din comunitatea de informaţii
care susţineau că nu există legătură între droguri şi terorism,
deşi toate cazurile din Afganistan
arătau că talibanii erau finanţaţi prin droguri.
-Trage pe dreapta ! -Dă-i drumul !
Am început să lucrăm cu agenţi afgani de la Poliţia Antidrog.
-E pozitiv. -Bine.
Mă numesc Waleed Ahmadi
şi sunt fost ofiţer al poliţiei antidrog din Afganistan.
Era singurul ofiţer de poliţie afgane
pe care-l luam aproape mereu cu noi
pentru a putea face ceea ce făceam.
Am deschis împreună o anchetă şi informam mai multe surse.
Încercam să aflăm cine erau principalii jucători,
cine erau teroriştii,
cine erau traficanţii de droguri, cum colaborau.
Cum funcţiona traficul de droguri în Afganistan ?
Am început să găsim informatori.
Şi auzeam: "Trebuie să vorbeşti cu acest domn,
iar el îţi va spune despre cutare persoană."
Auzeai diferite nume.
Dar, în mod repetat, din mai multe surse,
am auzit acelaşi nume
şi ne-am dat seama imediat, încă de la început,
din tot mai multe informaţii,
că tipul era unul dintre liderii din Afganistan.
Aveau să fie necesari ani de investigaţii
pentru ca întreaga organizaţie să fie înţeleasă.
Numele lui era Haji Bagcho.
HAJI BAGCHO NAŞUL DROGURILOR
Când încercam să găsim informatori care să ne dea informaţii,
oamenii se cutremurau când vorbeau despre el.
1990 NANGARHAR, AFGANISTAN
În copilărie, nu era nimic distractiv.
N-aveam cu ce ne distra.
Toată lumea era speriată, nu doar eu,
toată populaţia din Afganistan era speriată.
Am văzut în bazar că talibanii au capturat hoţii
şi că anunţau prin difuzor: "Îi pedepsim".
I-au ucis.
Nu trăiam ca oamenii.
De multe ori am văzut oameni
decapitaţi cu cuţite.
Se întâmpla săptămânal.
Sunt împotriva acestor oameni.
În mintea mea, nu sunt oameni, ci un alt fel de creaturi.
ÎN CIUDA APLICĂRII BRUTALE A LEGII SHARIA
TALIBANII ÎNCHID OCHII LA TRAFICUL DE HEROINĂ
Bagcho trecea prin faţa magazinului nostru
şi de multe ori venea la mine să bea ceva.
În piaţă, traficanţii de droguri erau în faţa mea zi de zi.
Îi vedeam zilnic.
Dar nimeni nu era mai puternic decât Bagcho.
De multe ori m-am gândit că tipul e un mare traficant de droguri
şi că eu vorbeam cu el tot timpul.
"Cum merge treaba ?"
"Foarte bine, ce faci ?"
Îl cunosc de mult timp.
Am început să găsim informatori.
Aduceam pe oricine puteam,
să ne spună ceva despre lumea interlopă din Afganistan.
Asta ne-a condus la Muhammad.
Când a venit americanii, totul s-a schimbat foarte repede.
M-am bucurat când au venit în Afganistan.
Era datoria fiecărui afgan să-i oprească pe talibani.
Doar atacând traficanţii de droguri puteam să le fac rău.
De asemenea, am simţit că trebuie să ajut
la eliminarea acestei otrăvi din lume.
Nu m-am dus la administraţia locală,
fiindcă n-am încredere în ea,
aşa că m-am dus la Antidrog.
În zona Nangarhar
era un război constant,
iar cei ca Mahomed se săturaseră.
Nu-i plăceau talibanii, voia o viaţă normală.
Lui Jeff Higgins îi păsa de siguranţa noastră.
Era foarte cinstit şi loial ţării şi meseriei sale.
Mi-am spus: "Tu eşti omul potrivit."
Bagcho era o ţintă pe care o urmăream de ani de zile.
Când am găsit pe cineva care putea vorbi direct cu el,
a fost palpitant.
Voia să ne ajute, dar a înţeles că, oferindu-ne dovezi
împotriva celui mai puternic traficant de heroină din lume,
urma să-şi pună familia în pericol.
ÎN IUNIE 2005, MUHAMMAD DEVINE INFORMATOR
Bagcho era conducătorul afacerii cu droguri.
Construia laboratoare în munţi.
Avea peste 70 de laboratoare
şi, în fiecare laborator, lucrau 40-50 de oameni.
Bagcho producea heroină
în laboratoare mari din Helmand şi Kandahar,
dar şi în nord, în Kunduz şi Badakshan
şi în est, în Nangarhar, o provincie infracţională.
De acolo era Bagcho.
În munţi, guvernul nu-i poate atinge,
aşa că acolo unde guvernul nu poate ajunge
guvernează talibanii.
Bagcho era o importantă sursă de venit a talibanilor.
Talibanii îi protejează drogurile,
ca să le scoată din Afganistan.
Bagcho e în siguranţă.
Îi oferă siguranţă.
FBI ŢINTEŞTE LABORATOARELE LUI BAGCHO.
CEEA CE ÎNSEAMNĂ SĂ-I ATACE PE TALIBANI
În Afganistan,
Agenţia Antidrog a acţionat prima dată într-o zonă de război.
Însemna că nu aveam libertate de mişcare.
Era extrem de periculos să ieşim din bază
şi de fiecare dată când plecam, ne temeam de un atac.
-La naiba. -Hei, trageţi şi voi.
Agenţia Antidrog a creat echipa FAST
deoarece aveau nevoie de o cale de a consolida operaţiunile
astfel încât să poată opera într-un mediu militar.
Treaba noastră era să găsim un laborator şi să-l distrugem.
Eu eram fost puşcaş marin.
Alţii erau foşti militari, din marină şi aviaţie.
Aveam doi membri SEAL în echipă.
Mă numesc John Manna şi am lucrat peste 30 de ani la Antidrog.
Noi eram "Echipa de Strategie şi Sprijin Extern".
Uneori făceam mişto de numele echipei.
Glumeam, dar eram nişte tipi capabili.
Agenţia Antidrog a înmulţit de zece ori
numărul agenţilor de aici în ultimul an.
Echipele FAST ne-au adus armele şi pregătirea necesare
pentru a opera în zone de război.
În locuri unde pistolul şi puşca nu erau de ajuns.
Aveam arme militare
şi ne antrenam cu trupele speciale.
Să mergem !
Am mers la laboratoarele din valea Helmand
şi din munţii din estul Afganistanului.
Aproape toate laboratoarele erau controlate de Haji Bagcho.
Imediat ce ajungi acolo, te pregăteşti să le arunci în aer.
Nu poţi sta degeaba,
fiindcă talibanii au timp să te atace.
În laboratoare, toţi arătau la fel.
Erau multe canistre pline cu apă,
era opiu
şi pompa cu care se scotea apa.
Un laborator afgan de heroină costa mai puţin de 100 $.
Deşi laboratoarele erau rudimentare,
puteau lua opiu şi să-l transforme în ceva foarte valoros.
Probabil 90.000 $/kg, dacă ajungea în State.
LABORATOARELE LUI BAGCHO PRODUC 300 KG DE HEROINĂ PE ZI
VALORÂND 250.000.000 $ PE AN.
Am fost în cel puţin 60-70 de laboratoare
şi ne-am dat seama că nu rezolvăm problema
distrugând laboratorul.
Doar îi oprim temporar.
Atacasem laboratoare şi alte clădiri adiacente.
Trebuia să facem mai mult.
Trebuia să mergem la sursă, să tăiem capul şarpelui.
Trebuia să mă repliez şi să încerc să-l arestez pe Bagcho.
Ştiam de câţiva ani unde locuia Bagcho
şi am descoperit în zona Nangarhar
că majoritatea şefilor poliţiei
colaborau cu talibanii şi cu traficanţii de droguri.
De fapt, transportau droguri în maşinile poliţiei.
SUA SPERĂ SĂ ELIMINE CORUPŢIA
ÎNCURAJÂND ALEGERILE DEMOCRATICE
9 OCTOMBRIE 2004
Zile istorice în Afganistan.
Milioane de oameni au făcut un pas uriaş
pe lungul drum spre democraţie.
Au avut loc primele alegeri prezidenţiale directe.
Se aşteaptă ca Hamid Karzai să fie câştigătorul.
Când a venit guvernul Hamid Karzai,
Bagcho s-a dus la un preot şi i-a spus:
"Eu sunt Bagcho, mă cunoşti ?"
El i-a răspuns: "Da, te cunosc".
I-a dat cadou o sumă de bani
şi l-a făcut partenerul lui.
"Oricând am nevoie de tine, mă ajuţi şi te ajut."
Bagcho cumpăra funcţionari guvernamentali cu banii lui.
Haji Bagcho, cu influenţa şi puterea sa,
e extrem de periculos.
A corupt profund mulţi oficiali afgani.
Problema era ce să faci cu teroriştii,
traficanţii şi alţi infractori pe care-i arestai.
În sistemul judiciar afgan,
deseori mituiau pe cineva şi erau eliberaţi.
În cele din urmă, oamenii au observat legătura dintre droguri şi terorism,
pentru că dovezile erau copleşitoare.
Terorismul se hrăneşte din traficul de droguri,
care îi alimentează şi îi finanţează pe terorişti.
E o legătură pe care trebuie, neapărat, s-o rupem.
ÎN MARTIE 2006, CONGRESUL ADOPTĂ O LEGE CRUCIALĂ
CARE PERMITE CA TRAFICANŢII STRĂINI ŞI TERORIŞTII
SĂ FIE JUDECAŢI DE TRIBUNALE AMERICANE
CASA ALBĂ
Legea dă poliţiei noi mijloace de a combate ameninţările
teroriştilor internaţionali şi traficanţi locali.
CEREMONIA DE SEMNARE A "PATRIOT ACT"
Am fost foarte mulţumit.
Legea era un instrument de luptă cu teroriştii.
ÎN SFÂRŞIT, AGENŢIA ANTIDROG PUTEA ATACA PRINCIPALA ŢINTĂ.
Eu şi partenerul meu stăteam pe aerodromul Jalalabad.
Era o bază operaţională în provincia Nangarhar,
de unde am putut merge
în centrul traficului de heroină din estul Afganistanului.
Era şi sediul lui Haji Bagcho.
Aveam nevoie de dovezi care să arate implicarea lui în trafic.
Când vrei să-l ataci pe şeful unei organizaţii mari,
cineva care poate vorbi cu el şi să-l filmeze e foarte important.
L-am pus pe Muhammad să dea telefoane
direct lui Haji Bagcho,
susţinând că vrea să cumpere multă heroină
ca s-o vândă în străinătate.
MUHAMMAD TREBUIE SĂ-L CONVINGĂ PE BAGCHO
SĂ EXPORTE HEROINĂ ÎN SUA
Cea mai pură heroină e numită Spin Moll,
adică marfă albă.
Spin e heroina pe care o căutam şi care e trimisă în alte ţări.
Informatorul a fost însărcinat să-l sune pe Bagcho,
fiind înregistrat.
Era palid, era speriat.
Şi tremura când a format numărul.
L-am sunat. "Bună, ce mai faci ?"
E bine că m-a recunoscut.
Haji Saheb, vreau să vorbesc ceva cu tine.
E un om din Punjabi. Un vechi prieten de-al meu.
Da.
Ne-am bucurat când am auzit vocea lui Haji Bagcho,
fiindcă nimeni nu se mai apropiase atât de mult de el
în anii de investigaţii.
A venit aici şi mi-a zis că are relaţii.
Are nevoie de heroină pură.
Bine. O vrea aici sau altundeva ? Unde o vrea ?
Are relaţii în Kabul. Îl va transporta în America.
Bine, vom discuta despre asta.
Jeff mi-a spus că e o mişcare grozavă.
Şeful a fost de acord să vândă drogurile.
Aveam probe directe de la Bagcho,
dar ne trebuiau drogurile.
Ca să dovedeşti ceva categoric
ai nevoie de marfă.
Următorul pas e să ridicăm kilogramele de heroină
din casa lui Bagcho, din bârlogul ursului.
SEPTEMBRIE 2006
Avem înregistrarea vocii lui Bagcho.
Apoi a aranjat ca Muhammad să meargă să ia mostra de 2 kg
de la reşedinţa lui Bagcho.
Eu şi partenerul meu ne-am îmbrăcat în haine afgane.
Am plecat cu câteva maşini.
Partenerul meu l-a luat cu autobuzul,
eu i-am urmat cu o altă maşină şi ne-am dus aproape de casă.
L-am lăsat să meargă pe jos şi l-am urmat până la Bagcho.
Ştiu că e riscant.
Dacă află, îmi omoară toată familia.
A fost cel mai înspăimântător lucru.
Bagcho trăia în satul Markoh, din estul Nangarharului.
Era o zonă plină de talibani.
Nu numai că eram îngrijoraţi,
dar aveam şi informatorul, care avea încredere în noi.
Muhammad s-a dus acasă la Bagcho
şi s-a întâlnit cu cineva la reşedinţă.
Dacă Bagcho ar şti că Muhammad lucrează pentru noi, l-ar ucide.
I-am spus lui Muhammad că-l vom proteja şi că,
dacă se întâmplă ceva, îl putem salva.
Chestia asta m-a făcut foarte puternic,
pentru că e foarte greu să-ţi bagi mâna în gura unui leu furios.
Are în curte gărzi înarmate şi tot ce-i trebuie.
A venit tipul, mi-a dat drogurile şi am ieşit.
Jeff mă aştepta afară.
Muhammad a plecat
şi l-am supravegheat, să nu fie urmărit.
Când am avut ocazia, l-am luat de pe stradă.
Credeam că avem suficiente probe pentru un caz în SUA,
dar tot voiam să percheziţionăm casa lui Bagcho,
ca să obţinem mai multe informaţii, şi să-l arestăm.
Bagcho locuia într-o casă foarte mare.
Era ca un castel medieval,
cu ziduri înalte în jur, curţi mari şi deschise.
Iar zona era controlată de talibani.
Aveam mandatul de percheziţie şi de arestare
şi totul era pregătit.
Am organizat operaţiunea şi ne-am dus la el acasă.
9 OCTOMBRIE 2006
Când ne apropiam, eram în elicopter
şi l-am auzit pe pilot spunând:
"Un bărbat fuge din spatele casei."
Am zis: "Fir-ar să fie !" Ştiam că aşa se va întâmpla.
Când am aterizat, am atacat reşedinţa.
Intraţi ! Am asigurat-o.
Erau mulţi oameni înăuntru. Toţi au fost încătuşaţi.
Nu doar Bagcho locuia acolo.
Acolo locuia fratele lui, fiul lui, soţiile şi copiii lui.
M-am dus la uşa din spate, iar Bagcho nu mai avea pantofi.
Pantofii lui erau la uşa din spate,
de unde a fugit fără ei.
Da, Bagcho era acolo, dar a fugit.
La est e o graniţă deschisă între Afganistan şi Pakistan.
Mulţi traficanţi de droguri din zonă
pot trece graniţa pe jos.
În Pakistan sunt multe drumuri prin munţi,
iar Bagcho a părăsit ţara. A fugit în Pakistan.
4 AUGUST 2015 UNDEVA ÎN TEXAS
Se poate spune banca.
Sunt contabilul organizaţiei mele.
Am coroana fiindcă sunt cel mai responsabil cu banii.
Mă asigur că totul ajunge înapoi întreg.
BANDA DUCE BANI ÎN MEXIC, PENTRU CARTELURI.
Unii spun că mi-e uşor să strâng banii,
dar nouă ne e cel mai greu. Toţi ne vânează.
ACCESUL INTERZIS
POLIŢIŞTII URMĂRESC BANII LA FEL DE MULT CA DROGURILE
AŞA CĂ BANDA CONSTRUIEŞTE "CAPCANE" CA SĂ-I ASCUNDĂ
Asta e una dintre micile noastre ascunzători.
Tot ce mişcă trece pe aici.
Oamenii mei au făcut totul, de la rezervoare
la podele false şi airbaguri.
Mai are puţin şi termină ultima sudură.
Ajunge direct pe camionetă. O să-l închid.
Acolo, în locul ăla mic, am băgat peste 125.000 $.
Într-o camionetă ca asta, am putea pune 1.000.000 $.
Perfect. Se potrivesc amândouă.
O săptămână grea la graniţă, unde e greu să treci marfa.
Poate 100-200.000 $.
Când merge bine, e vorba de milioane săptămânal.
CÂND PROFITUL DIN DROGURI CREŞTE, POLIŢIŞTII URMĂRESC BANII
ÎN AFGANISTAN, AGENŢIA ANTIDROG A VIZAT CONTURILE LUI BAGCHO.
În Afganistan, se foloseşte un sistem monetar numit hawala.
Hawala e un sistem bancar informal.
Hawaladarii sunt oameni care lucrează în sistemul hawala,
care primesc şi dau bani.
Hawaladarul lui Haji Bagcho era un tip pe nume Zahir Shah.
Zahir Shah se ocupa de toţi traficanţii lui Haji Bagcho.
Se ocupa de bani şi de finanţe.
Voiam dovezi care să arate drumul banilor.
Am executat o percheziţie pentru confiscarea registrelor.
Am făcut razie la hawaladarul lui Haji Bagcho.
Trebuia să facem percheziţia,
să confiscăm probele şi să ieşim cât mai repede.
Cu cât occidentalii stăteau mai mult,
cu atât creştea pericolul unui atac al talibanilor
sau al mulţimilor.
Se adunau mulţimi uriaşe şi deveneau violente.
L-am arestat pe Zahir Shah
şi am confiscat registrele contabile.
Registrele cu traficul de droguri.
Totul era în registre.
Registrele arătau cantităţi uriaşe de droguri.
ÎN 2006-2007, BAGCHO A VÂNDUT 123.000 KG DE HEROINĂ,
ADICĂ APROAPE 20% DIN HEROINA DE PE GLOB
Pe baza registrelor, puteam dovedi că asta vindea.
Era cel mai mare traficant de heroină din lume,
cineva care susţinea în mod direct narcoterorismul.
Sincer, am simţit o uşurare.
Aveam dovezile necesare pentru o urmărire penală.
CEI DE LA ANTIDROG AVEAU DOVEZILE
DAR NU-L AVEAU PE BAGCHO.
BUN VENIT ÎN PAKISTAN
Pakistanul e foarte important pentru Bagcho.
Guvernul e foarte corupt.
Bagcho a cumpărat mulţi oameni din guvern.
Pakistanul l-a arestat pe Bagcho de câteva ori şi i-a dat drumul.
A fost arestat şi eliberat, apoi a fost arestat din nou.
ÎN MARTIE 2009,
LUI BAGCHO I SE TERMINĂ NOROCUL
De data asta, când a fost arestat,
Pakistanul a acceptat să-l predea guvernului afgan.
Am fost încântat şi, sincer, puţin surprins.
Nu credeam că Pakistanul îl va preda, dar l-au predat.
AGENŢII MERG LA GRANIŢA PAKISTANEZĂ SĂ PREIA PRIZONIERUL.
E un bătrânel mititel,
incredibil de puternic şi de periculos.
A fost bine, stăteam lângă el.
Aşteptam elicopterele să vină să ne ia.
În mod ideal, voiam ca Bagcho să coopereze cu noi
şi să folosim mărturia şi dovezile
pentru a-i acuza pe comandanţii talibani şi oficialii corupţi,
dar avocatul lui ne tot spunea
că nu-l putem scoate din Afganistan,
şi nu l-a lăsat să coopereze.
Era foarte fericit
şi avea o faţă zâmbitoare.
Mai mult ca sigur se gândea că, dacă va fi transportat la Kabul,
poate arunca milioane de dolari ca să-şi cumpere libertatea
şi să se întoarcă la treburile lui. La asta se gândea.
De aceea era atât de relaxat.
Nu ştiam dacă guvernul afgan ne va lăsa să-l luăm.
Au fost momente tensionate.
În cele din urmă, guvernul afgan a fost de acord
că ar fi mai bine să fie judecat în SUA.
Cu cătuşe şi înconjurat de agenţi ai Agenţiei Antidrog,
Haji Bagcho a aterizat azi-dimineaţă la baza aeriană Andrews.
Dar până nu va ajunge la un tribunal american,
nu eram liniştiţi.
În 2008 sau 2009, unii au început să mă suspecteze.
Într-o noapte, m-a sunat cineva şi mi-a zis:
"Toţi talibanii din districtul tău te aşteaptă
şi încearcă să te captureze."
Viaţa mea era în mare pericol.
Când devii suspect, eşti terminat.
ÎN NOIEMBRIE 2011, MUHAMMAD FUGE ÎN SUA,
UNDE VA DEPUNE MĂRTURIE ÎN PROCESUL LUI BAGCHO.
Avem un agent al Agenţiei Antidrog
care l-a vânat pe cel mai mare traficant de heroină
fost agent şi agent special, Jeffrey Higgins.
Jeffrey, mulţumesc că ai venit.
Spune-ne de ce a fost nevoie
pentru a-l prinde pe acest om, un geniu al crimei.
A fost cel mai prolific traficant de droguri din lume.
21 FEBRUARIE 2012
Procesul în sine a fost un coşmar logistic.
Aveam mulţi afgani care aveau nevoie de traducători,
de securitate, din cauza popularităţii cazului.
TRIBUNALUL STATELOR UNITE
Îmi ţineam respiraţia când Muhammad a intrat în sală
şi a depus mărturie, cu faţa la Bagcho.
Era momentul adevărului. Trebuia să-l identifice,
să-l descrie şi să-l arate cu degetul.
Ştiu cât de îngrozitor trebuie să fi fost.
A ucis oameni în toată lumea cu otravă.
E un criminal.
Asta mi-a dat energia să stau în faţa lui şi să depun mărturie.
Am stat la masa procurorilor cu cei doi procurori şi cu echipa lor.
Am depus mărturie de mai multe ori
şi a fost epuizant, non-stop.
Dovezile din convorbirile telefonice,
în care Bagcho a fost înregistrat punând la cale tranzacţia
şi registrele hawaladarului.
Dar juraţii sunt imprevizibili, nu ştii niciodată ce gândesc.
El era un elefant,
iar eu sunt doar un ţânţar pentru el.
Dar, când un ţânţar intră în nasul unui elefant,
ţânţarul mic deranjează elefantul mare.
ÎN 2012, BAGCHO A FOST CONDAMNAT
PENTRU CONSPIRAŢIE ÎN VEDEREA DISTRIBUIRII HEROINEI
IMPORT DE HEROINĂ ÎN SUA ŞI NARCOTOTERORISM
PRIMEŞTE TREI CONDAMNĂRI PE VIAŢĂ
Organizaţia lui Bagcho a distribuit heroină în 22 de ţări,
printre care Japonia, China, SUA şi pe tot globul.
A fost o mare satisfacţie, după atâta muncă,
să lovesc, în sfârşit, o ţintă atât de mare.
Tot ce am făcut în Afganistan după 11 septembrie
a fost să-mi respect promisiunea de a vâna teroriştii
şi pe cei care ne-au atacat ţara.
Am fost incredibil de uşurat când am auzit verdictele.
15 AUGUST 2021
Căderea Afganistanului.
Luptătorii talibanii intră în palatul prezidenţial.
Talibanii declară Emiratul Islamic din Afganistan.
Talibanilor le-a luat cam o săptămână
să preia controlul asupra întregii ţări.
ASTĂZI, AFGANISTANUL A REVENIT ÎN MÂINILE TALIBANILOR.
CONDAMNAREA LUI BAGCHO A FOST ANULATĂ DIN CAUZA UNEI CHICHIŢE.
VA FI ELIBERAT ÎN 2023.
Cred că e o decizie judiciară oribilă.
Ştim că a distribuit cel puţin 123.000 kg de heroină.
A fost cel mai prolific traficant de heroină
judecat vreodată în SUA.
Faptul că n-a fost condamnat pe viaţă mi se pare o batjocură.
Traducerea: Cristian Oprea